“จีน” พบป่วยโควิดใหม่ เฉียด 4 หมื่นราย นิวไฮ 4 วันติด
คณะกรรมการด้านสุขภาพแห่งชาติของจีน พบจำนวนผู้ติดเชื้อโควิดรายใหม่ 39,791 ราย ทำนิวไฮเป็นวันที่ 4 ติดต่อกัน
คณะกรรมการด้านสุขภาพแห่งชาติของจีน พบจำนวนผู้ติดเชื้อโควิดรายใหม่ 39,791 ราย ทำนิวไฮเป็นวันที่ 4 ติดต่อกัน
27 พ.ย. 2565

คณะกรรมการด้านสุขภาพแห่งชาติของจีน (NHC) เปิดเผยในวันนี้ (27 พ.ย.) ว่า จำนวนผู้ติดเชื้อโควิด-19 รายใหม่ในวันเสาร์ (26 พ.ย.) อยู่ที่ 39,791 ราย โดยในจำนวนนี้เป็นผู้ติดเชื้อที่แสดงอาการ 3,709 ราย และไม่แสดงอาการ 36,082 ราย นับว่ายอดผู้ติดเชื้อรายใหม่แตะระดับสูงสุดครั้งใหม่เป็นวันที่ 4 ติดต่อกันแล้ว
ทั้งนี้หากไม่รวมผู้ติดเชื้อจากต่างประเทศ จีนรายงานผู้ติดเชื้อใหม่ภายในประเทศ 39,506 รายในวันเสาร์ ซึ่งเป็นผู้ติดเชื้อแสดงอาการ 3,648 ราย และไม่แสดงอาการ 35,858 ราย
นอกจากนั้นยังมีรายงานผู้เสียชีวิต 1 รายในวันเสาร์ หลังจากที่ไม่มีผู้เสียชีวิตในวันศุกร์ ส่งผลให้ยอดผู้เสียชีวิตสะสมอยู่ที่ 5,233 ราย ส่วนยอดสะสมของผู้ติดเชื้อที่แสดงอาการอยู่ที่ 307,802 ราย